I den andre konkurransen skulle deltagerne velte hverandres stolper, men samtidig beskytte sin egen. Jakobsen forsøkte å dytte ned Mette Sollis stolpe, men var uheldig og tråkket utenfor.
– I den øvelsen var jeg så aggressiv og full av adrenalin. Jeg ble for ivrig og tråkket feil. Men det er meg i et lite nøtteskall. I fotball er dette langt under pari.
I den tredje konkurransen skulle klosser stables sammen og passe perfekt inn i en ramme – litt som tetris. Også her måtte Jakobsen se seg slått, og han ble liggende nederst på sammenlagtlista med tre poeng.
49-åringen måtte dermed velge en annen person for duell i natt-testen, og valgte den han selv kaller «nett-test-dronningen» – Monica Valen (44). Også her gikk det galt. Dermed var reality-eventyret ute for fotballveteranen.
– Jeg er aller mest skuffet over natt-testen. Det gikk dessverre jækla fort. jeg var sjanseløs, og da ble det takk og farvel.
Jakobsen hadde håpet at han i det minste skulle bli blant de tre-fire beste i «Mestenes mester».
– Målsettingen var selvsagt å gjøre det mye bedre. Jeg hadde jo tro på at jeg kunne vinne. Som fotballspiller og mann tror jeg at jeg kan alt, flirer han.